elaneer appam: சுவையான இளநீர் ஆப்பம் ரெசிபி! - elaneer appam or tender coconut appam recipe in tamil | Samayam Tamil
elaneer appam or tender coconut appam recipe in tamil
Samayam Tamil | Updated: May 19, 2019, 05:29PM IST
Web Title elaneer appam or tender coconut appam recipe in tamil
மேலும் செய்திகள்:இளநீர் ஆப்பம்|tender coconut appam recipe|Tamil Recipe|summer recipe in tamil|elaneer appam
சுவையான இளநீர் ஆப்பம் ரெசிபி!... Comrades-kampioene bou myle in Loskop-wedloop | Netwerk24
23 Augustus 08:12
Comrades-kampioene bou myle in Loskop-wedloop
Deur Sarel van der Walt 21 April 2017 09:15
Gift Kelehe kom met 'n groot glimlag by die wenpaal aan. Foto: Ian Carbutt
Rekordbreker! David Gatebe nadat hy Sondag in Durban eerste oor die eindstreep van die Comrades-wedloop gedraf het en die vorige rekord verpletter het.. Foto: IAN CARBUTT
Die vorige twee jaar se Comrades-kampioene sal albei Saterdagoggend in Middelburg, Mpumalanga, aantree vir die 31ste Loskop-wedloop oor 50 km.
Maar nóg Gift Kelehe, wat op 4 Junie sy titel in die op-Comrades tussen Durban en Pietermaritzburg verdedig, nóg David Gatebe, verlede se wenner in die teenoorgestelde rigting, sal die krane in dié wedloop oopdraai nie. Dit is te kort voor die Comrades om in hierdie stadium te hard te hardloop.
Die wedloop, waarvoor meer as 5 000 atlete ingeskryf het, begin Saterdagoggend om 06:00 voor die munisipale kantore in Middelburg en eindig by Forever Resorts se oord langs die Loskopdam. Die roete word beskou as ’n ideale roete vir Comrades-voorbereiding.
Gatebe, wat soos Kelehe ook van Rustenburg is, het verlede jaar ’n nuwe rekordtyd van 5 uur 18 minute en 19 sekondes in ’n baie vinnige Comrades opgestel.
Ons gaan die ‘Loskop’ net gebruik as ’n oefensessie en my ouens sal beslis nie hard hardloop nie.
“Ons gaan die ‘Loskop’ net gebruik as ’n oefensessie en my ouens sal beslis nie hard hardloop nie,” het John Hamlett, Kelehe en Gatebe se afrigter, uit Dullstroom gesê waar sy groep van tien atlete hulle vir die Comrades slyp.
“Hulle hardloop in hierdie stadium sowat 240 km per week,” het Hamlett gesê terwyl hy langs die pad vir sy atlete gewag het wat besig was met ’n lang oefensessie van vyf uur.
Dié groep atlete sal eers twee dae voor die Comrades Durban toe vertrek.
Dullstroom is hoog bo seevlak (2 077 m tot 2 332 m). Op dié hoogte bo seevlak produseer ’n atleet se liggaam op natuurlike wyse meer rooibloedselle wat op die dag van die wedloop voordelig kan wees.
Charné Bosman, verlede jaar se Comrades-wenner in die afdeling vir vroue, en Caroline Wöstmann, die verdedigende kampioen in die op-wedloop, sal nie Saterdag onder die deelnemers wees nie.
Wöstmann het verlede week met die Twee Oseane-wedloop in die Kaap vroeg ’n dyspierbesering opgedoen en besluit om haar eerder aan die wedloop te onttrek.
Die voormalige Olimpiese marathonkampioen Josiah Thugwane het 12 jaar gelede die rekord van 2:44:03 opgestel.
Bosman, wat nie in die Kaap was nie omdat sy meen die Twee Oseane was vanjaar te naby aan die Comrades, sal ook nie Saterdag in Mpumalanga deelneem nie.
“Ek sal Saterdag op my eie 45 km hardloop,” het dié atleet van Centurion gesê. Sy sal van volgende Woensdag af vir 23 dae in Graskop, Mpumalanga, ook hoog bo seevlak, vir die Comrades voorberei.
Die voormalige Olimpiese marathonkampioen Josiah Thugwane het 12 jaar gelede die rekord van 2:44:03 opgestel. Zimbabwe se Thabita Tsatsa het vyf jaar gelede die rekord vir vroue (3:14:37) opgestel.
Verlede jaar het die veteraan Charles Tjiane, ’n tweemalige Comrades-gouemedaljewenner, gewen met ’n tyd van 2:47:34. Die wedloop vir vroue is deur Yolande Maclean, ’n sewemalige Comrades-gouemedaljewenner, in 3:31:01 gewen.
Albei van hulle sal hul titels verdedig.
Massyn mik na rekord
Twee Oseane: Damantsevich se oog op glorie
Tweede Comrades wink vir avontuurlustige Anita